**PAKKUJA KINNITUSED**

1. Kinnitame, et oleme tutvunud hanke alusdokumentidega ja me oleme hinnanud hankelepingu täitmisega seonduda võivaid kõikvõimalikke riske.

2. Kinnitame, et oleme tutvunud kõikide tingimustega ning nõustume Hankija esitatud tingimustega.

3. Kinnitame, et omame kõiki võimalusi ja vahendeid hankelepingu nõuetekohaseks täitmiseks.

4. Võtame endale kohustuse, et meie pakkumuse aktsepteerimisel on pakkumus meile siduv kuni hankelepingu sõlmimiseni.

5. Käesolev pakkumus on jõus 90 päeva alates pakkumuste esitamise tähtpäevast.

6. Oleme teadlikud, et hankija ei sõlmi hankelepingut ja kõrvaldab hankemenetlusest pakkuja, kellel esineb mõni allpool loetletud riigihangete seaduses nimetatud kohustuslik hankemenetlusest kõrvaldamise alus:

1) keda või kelle haldus, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud kuritegelikus ühenduses osalemise, aususe kohustuse rikkumise või korruptiivse teo, kelmuse, terroriakti toimepaneku või muu terroristliku tegevusega seotud kuriteo või sellele kihutamise, kaasaaitamise või selle katse, rahapesualase süüteo või terrorismi rahastamise eest;

2) keda või kelle haldus, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud riigis ilma seadusliku aluseta viibivale välismaalasele töötamise võimaldamise eest;

3) keda või kelle haldus, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud laste tööjõu ebaseadusliku kasutamise või inimkaubandusega seotud teo eest;

4) kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu või sotsiaalkindlustusmaksete võlg tema asukohariigi õigusaktide kohaselt;

5) kes või kelle haldus, juhtimis- või järelevalveorgani liige on rahvusvahelise sanktsiooni subjekt rahvusvahelise sanktsiooni seaduse tähenduses.

7. Kinnitame, et meil ei esine ühtegi punktis 6 nimetatud hankemenetlusest kõrvaldamise alust.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja nimi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pakkuja volitatud esindaja nimi ja allkiri)